Rata șomajului în zona euro se află la cel mai scăzut nivel din ultimii 20 de ani. România este sub media Uniunii Europene
Eurostat a publicat o serie de date care arată că rata șomajului în zona euro s-a redus ușor în luna iulie, până la 6,4%, de la un nivel de 6,5% înregistrat în lunile aprilie, mai și iunie. În pofida unui context de creștere economică slabă, rata șomajului este la cel mai redus nivel înregistrat de la debutul publicării datelor statistice de către Eurostat, în luna aprilie 1998.